Аб’ект “Венера Мілоская”: “Венера Мілоская была вядома як Афрадыта з вострава Міласа. Яе знайшоў адзін селянін у 1820 годзе. Лічыцца, што гэта — грэчаская багіня кахання і прыгажосці. У статуі няма абедзвюх рук, але прынята лічыць, што ў адной яна трымала яблык, а другой прытрымлівала драпіроўку. Яе твар сіметрычны, а цела — у выгнутай, амаль S-падобнай позе. Рэпліка з “Лега” запатрабавала шмат гадзін працы. Найбольш цяжка было рабіць з прамавугольных цаглінак розныя складкі і маршчынкі ў драпіроўцы. Цёплыя тоны белых кубікаў — адсылка на белы колер мармуру, матэрыялу арыгінала”.